สวัสดีคะคุณขอปรึกษาเกี่ยวโรคซึมเศร้าหน่อยคะ ย้อนไปปี2018 หนูมีอาการซึม หดหู่แบบนี้เเต่ไม่บ่อยหนัก เลิกงานมาก็อยู่ในห้อง เดือนธันวามันมีเรื่องเกิดกับหนูคือลุงพยายมข่มขืน พอเรื่องผ่านไปหนูรู้สึกผวา กลัว สร้างกำเเพงให้ตัวเอง รู้สึกซึม หดหู่ เคยคิดจะฆ่าตัวตาย แต่ก็มีสติดีคะ. ไม่ค่อยไปนอกข้างหรือคุยกับเพื่อน เเล้วคิดมากจนร้องไห้ เครียดด้วยคะ คิดลบตลอด (พยายามคิดบวกเเต่ก้กลับมาคิดลบกับคนอื่นคะ) เวลาเพื่อนไม่คุยเราก็กลัวเพื่อนเกลียดเรา เวลาเเฟนพูดอะไรเรากลับไม่กล้าบอกเเฟนว่าเรารู้สึกยังไง หนูอยู่ในกลุ่มเสี่ยงโรคซึมเศร้าไหมคะ
สวัสดีค่ะ โรคซึมเศร้า เป็นการที่มี ภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการดังกล่าวมานั้น อาจจะมีภาวะซึมเศร้าหรือเครียดจากเหตุการณ์ในชีวิต ส่วนจะเป็นโรคซึมเศร้าหรือไม่ คงต้องพบจิตแพทย์เพื่อประเมินสภาพจิตเพิ่มเติมหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากยิ่งขึ้น